EVN Bulgaria откри нова диспечерска зала в гр. Стара Загора
24.8.2010 г.
Днес, 24.08.2010 г., в сградата на Клиентски енергоцентър (КЕЦ) на „ЕВН България Електроразпределение” АД в град Стара Загора беше открита новата модернизирана диспечерска зала на дружеството, от която ще се управлява електроразпределителната мрежа в областите Стара Загора, Сливен и Ямбол.
Модерната техника позволява да се извършва и технически контрол на електроразпределителната мрежа на „ЕВН България Електроразпределение” АД. Новите системи за управление ще допринесат за по-бързото локализиране и отстраняване на авариите.
Диспечерските центрове на дружеството са местата, където денонощно се извършва оперативно управление и контрол на електрическата мрежа средно напрежение и се прави анализ на енергийния баланс.
Откриването на новата диспечерска зала в град Стара Загора следва политиката на EVN Bulgaria за модернизиране на управлението на електроразпределителната мрежа, което е важна предпоставка за подобряване сигурността на електрозахранването и води до едно по-качествено обслужване на клиентите.